ORDE do 30 de novembro de 2010 pola que se amplía a dotación orzamentaria da Orde do 31 de maio de 2010, pola que se establecen as bases reguladoras das axudas para a mellora da eficacia e sustentabilidade das explotacións agrarias e para incorporación de novos activos agrarios, e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 07/12/2010

Mediante a Orde do 31 de maio de 2010 (DOG nº 105, do 4 de xuño) establecéronse as axudas para a mellora da eficacia e sustentabilidade das explotacións agrarias e para incorporación de novos activos agrarios. As ditas axudas, en esencia, establécense para mellorar a estrutura produtiva das explotacións agrarias mediante o financiamento de investimentos en plans de mellora para as explotacións agrarias, e a incorporación de mozos á actividade agraria en réxime de concorrencia competitiva. A orde anterior previu para a medida de plans de melloras (código orzamentario de proxecto 200700399) inicialmente un importe de 15.000.000 , mentres que para a medida de primeira instalación de agricultores mozos (código orzamentario de proxecto 200700400) un importe inicial de 4.000.000 .
Dado que a orde no seu artigo 30º.1 e 2 prevé a posibilidade de incrementar a aplicación orzamentaria con fondos adicionais, amplíanse os límites plurianuais 2007-2013, na medida de plans de mellora reflectida na aplicación orzamentaria 712B7720 C.P. 200700399, por un importe global de 3.000.000 de euros, e na medida de primeira instalación de agricultores mozos reflectida na aplicación orzamentaria 712B7720 C.P. 200700400, por outro importe global de 3.000.000 de euros.
En consecuencia, de acordo co disposto no artigo 30º.I.3 do Estatuto de autonomía de Galicia e facendo uso das facultades que me confire o artigo 14º da Lei 9/2007, do 13 de xuño, de subvencións de Galicia, así como en uso das competencias que me confire a Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.
1. A dotación orzamentaria prevista para as axudas para a mellora da eficacia e sustentabilidade das explotacións agrarias e para incorporación de novos activos agrarios, convocadas para o ano 2010, de acordo coa Orde do 31 de maio de 2010 (DOG nº 105, do 4 de xuño), increméntase no importe de 3.000.000 de euros, na aplicación orzamentaria 712B7720 código de proxecto 200700399, e no importe de 3.000.000 de euros, na aplicación orzamentaria 712B7720 código de proxecto 200700400.
2. O dito incremento efectúase do seguinte xeito:
a) Aplicación orzamentaria 712B7720 código de proxecto 200700399, para o ano 2012 nun millón cincocentos mil euros (1.500.000 ) e para o ano 2013 nun millón cincocentos mil euros (1.500.000 ).
b) Aplicación orzamentaria 712B7720 código de proxecto 200700399, para o ano 2012 nun millón cincocentos mil euros (1.500.000 ) e para o ano 2013 nun millón cincocentos mil euros (1.500.000 ).
3. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación e o reaxuste das anualidades previstas no artigo único desta orde non afecta o prazo de presentación de solicitudes establecido na Orde do 31 de maio de 2010.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 30 de novembro de 2010.
Samuel Jesús Juárez Casado
Conselleiro do Medio Rural